Fire av ti dropper ut av studiene

Ferske tall fra Statistisk sentralbyrå (SSB), viser at 42 prosent av studentene ikke fullfører studiet de har begynt på. - Alarmerende, mener studentleder.

Alarmerende. Påtroppende leder i Norsk Studentorganisasjon, Anders Kvernmo Langset er bekymret for at så mange dropper ut av studiene før de har fullført en grad. Vis mer byoutline Tord Litleskare

Publisert: Publisert: 26. juni 2014 11:03

Av nye studenter som startet høyere utdanning i skoleåret 2001/2002 var det 42 prosent som ikke hadde fullført noen grad i løpet av ti år.

Påtroppende leder av Norsk studentorganisasjon (NSO), Anders Kvernmo Langset, mener dette er svært bekymringsverdig og peker på krav til deltidsjobb som en del av årsaken:

- For dårlig oppfølging og veiledning i studiet kombinert med at deltidsjobben for første gang har blitt studentenes primære inntektskilde mener vi forklarer det høye frafallstallet, sier Kvernmo Langset, og viser til Studiebarometeret som viser at det flest studenter er misfornøyd med i studiet er oppfølging og veiledning underveis.



Les også:- Skremmende at så mange ikke har ferie når de har ferie

Størst frafall blant menn. Frafallet har vært faretruende høyt i mange år, men sammenlignet med studentene som startet ti år tidligere er dette en økning på ni prosent, ifølge SSB. Det er flest menn som ikke fullfører graden sin. For menn var andelen 48 prosent og for kvinner var den 37 prosent.

- Studentene blir satt i en skvis mellom deltidsjobb og studier. For hele 94 – nittifire – prosent av studentene er studiestøtten en sekundærinntekt. Om studentene valgte å ignorere det faktum og droppet deltidsjobben for å gå på forelesning, ville det være økonomisk selvmord, sier Kvernmo Langset.

Les også:Under 18 år? Disse sommerjobbene kan du få

Foreldrenes utdanningsnivå teller. Ifølge tallene fra SSB, har foreldrenes utdanningsnivå stor betydning for barnas gjennomføring av utdanningen.

Høyest andel som ikke fullfører finner man blant studenter med foreldre som kun har grunnskoleutdanning.

«Jo høyere utdanning minst én av foreldrene har, jo større er andelen som fullfører en grad i løpet av ti år. Blant de nye studentene fra 2002 som hadde foreldre med lang høyere utdanning, hadde 73 prosent oppnådd en grad etter ti år. Til sammenligning var tilsvarende andel for studenter med foreldre som kun hadde grunnskoleutdanning, 40 prosent», skriver SSB i rapporten.



Les også:Dette kredittkortet bør du velge

En av fire dropper bachelorgraden. Bachelorutdanningen i økonomiske og administrative fag hadde høyest andel av studenter som avbrøt i løpet av fem år, hele 32 prosent. 68 prosent av kvinnene fullførte en bachelorutdanning innen fem år, mens tilsvarende andel for menn var 57 prosent.